CELEX: 62013TN0125
Language: mt
Date: 2013-03-04 00:00:00
Title: Kawża T-125/13: Rikors ippreżentat fl- 4 ta’ Marzu 2013 — L-Italja vs Il-Kummissjoni

20.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 114/44
            
         Rikors ippreżentat fl-4 ta’ Marzu 2013 — L-Italja vs Il-Kummissjoni
   (Kawża T-125/13)
   2013/C 114/67
   Lingwa tal-kawża: it-Taljan
   
      Partijiet
   
   
      Rikorrenti: Ir-Repubblika Taljana (rappreżentanti: G. Palmieri u S. Fiorentino, avvocati dello Stato)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni tal-Kummissjoni Ewropea C(2012) 9448 finali, tad-19 ta’ Diċembru 2012, innotifikata fl-20 ta’ Diċembru, dwar żidiet fil-kapital magħmula mill-kumpannija SEA S.p.A. favur SEA Handling SpA;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   F’din il-kawża, l-Istat rikorrent jikkontesta d-deċiżjoni tal-Kummissjoni Ewropea, fejn hija ddikjarat li l-miżuri stabbiliti minn SEA Spa, kumpannija li tmexxi l-ajruporti ta’ Milano Malpensa u Milano Linate, favur is-sussidjarja tagħha SEA Handling SpA, responsabbli għat-tmexxija tas-servizzi ta’ assistenza fuq l-art fl-istess ajruporti — miżuri li essenzjalment jikkonsistu f’injezzjonijiet ripetuti ta’ kapital sabiex jagħmlu tajjeb għat-telf fl-operat — jikkostitwixxu għajnuna mill-Istat inkompatibbli mas-suq intern.
   Insostenn tar-rikors tagħha, ir-rikorrenti tinvoka erba’ motivi.
   
               (1)
            
            
               L-ewwel motiv ibbażat fuq ksur tal-prinċipji ta’ amministrazzjoni tajba u ta’ ċertezza legali.
               
                           —
                        
                        
                           F’dan ir-rigward huwa affermat li d-deċiżjoni kkontestata ġiet adottata bi ksur tal-prinċipji ta’ amministrazzjoni tajba u ta’ ċertezza legali, li konsegwentement ħolqu wkoll aspettattivi leġittimi fi ħdan id-destinatarji rigward il-legalità tal-miżuri, minħabba t-tul eċċessiv tal-proċedura sħiħa, u b’mod partikolari tal-istħarriġ preliminari, jew minħabba d-dubji dwar id-deċiżjonijiet u l-aġir adottati mill-Kummissjoni matul l-istess proċedura.
                        
                     
         
               (2)
            
            
               It-tieni motiv ibbażat fuq ksur tal-forom proċedurali sostanzjali, f’dan il-każ ksur tad-dritt għal smigħ u fuq nuqqas ta’ investigazzjoni.
               Fuq dan il-punt huwa affermat li d-deċiżjoni kkontestata ġiet adottata bi ksur tad-dritt għal smigħ u tad-drittijiet tad-difiża tal-partijiet, minħabba l-estensjoni tas-suġġett taħt l-iskrutinju tal-Kummissjoni għal perijodu li huwa barra mill-portata tad-deċiżjoni li tinbeda proċedura ta’ investigazzjoni formali.
            
         
               (3)
            
            
               It-tielet motiv ibbażat fuq ksur tal-Artikoli 107 u 108(3) TFUE u rikostruzzjoni żbaljata tal-fatti, kif ukoll fuq motivazzjoni insuffiċjenti dwar l-imputabbiltà tal-miżuri kkontestati lill-awtoritajiet pubbliċi.
               
                           —
                        
                        
                           Għall-Gvern rikorrent, id-deċiżjoni kkontestata hija żbaljata meta tqis il-miżuri kkontestati bħala imputabbli lill-awtoritajiet pubbliċi mingħajr, madankollu, ma tipprovdi prova adegwata u motivazzjoni suffiċjenti f’dan ir-rigward.
                        
                     
         
               (4)
            
            
               Ir-raba’ motiv ibbażat fuq ksur tal-Artikoli 107 u 108(3) TFUE u rikostruzzjoni żbaljata tal-fatti, kif ukoll nuqqas ta’ motivazzjoni dwar l-imputabbiltà tal-miżuri kkontestati lill-awtoritajiet pubbliċi.
               
                           —
                        
                        
                           F’dan ir-rigward huwa affermat li d-deċiżjoni inkwistjoni tiżbalja meta tikkunsidra li l-aġir ta’ SEA ma kienx dak ta’ operatur prudenti fl-ekonomija tas-suq mingħajr, madankollu, ma tipprovdi prova adegwata u motivazzjoni suffiċjenti f’dan ir-rigward.